  Туспуктэм: Россиысь почталэн улосвыл ёзэтлэн пресс-службаез Майя Бывальцева Выль ар праздникъёс вылтӥ Удмуртиын почта ёзэтъёслэн ужан радлыксы воштӥськоз. 31-тӥ толсур, 1-тӥ но 7-тӥ толшор шутэтскон нуналъёс луозы. Со сярысь удысэтлэн пресс-службаез ивортӥз. 2-тӥ, 3-тӥ, 4-тӥ, 5-тӥ, 6-тӥ но 8-тӥ толшоре ваньмыз почта ёзэтъёс дышем радлыкъя ужалозы. Шутэтскон нуналъёсы почтальонъёс гожтэтъёсты но газет-журналъёсты уз нуллэ. Пенсиосты но пособиосты Мерлыко фондлэн улосвыл ёзэтэныз соглаштэм радлыкъя вуттозы. Гурт ёросъёсысь куд-ог ёзэтъёс мукет радлыкъя ужаны быгато. Асдыръем (актуальной) ужан радлыкез тодыны яке матысьсэ ужась почта ёзэтэз карта вылысь шедьтыны Почталэн сайтысьтыз луоз. Тегъёс: почта Ижкар праздникъёс Удмуртия  